ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΔΗΜΟΤΙΚΗΣ ΚΑΙ ΜΕΣΗΣ ΕΚΠΑΙΔΕΥΣΗΣ (ΥΠΟΧΡΕΩΤΙΚΗ ΦΟΙΤΗΣΗ ΚΑΙ ΠΑΡΟΧΗ ΔΩΡΕΑΝ ΠΑΙΔΕΙΑΣ) ΝΟΜΟΥΣ

ΤΟΥ 1993 ΕΩΣ 2019

|  |  |
| --- | --- |
|  | Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος.  24(Ι) του 1993  220(Ι) του 2004  1(I) του 2019. | 1. Ο παρών Νόμος θα αναφέρεται ως ο περί Δημοτικής και Μέσης Εκπαίδευσης (Υποχρεωτική Φοίτηση και Παροχή Δωρεάν Παιδείας) (Τροποποιητικός) Νόμος του 2022 και θα διαβάζεται μαζί με τους περί Δημοτικής και Μέσης Εκπαίδευσης (Υποχρεωτική Φοίτηση και Παροχή Δωρεάν Παιδείας) Νόμους του 1993 έως 2019 (που στη συνέχεια θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Δημοτικής και Μέσης Εκπαίδευσης (Υποχρεωτική Φοίτηση και Παροχή Δωρεάν Παιδείας) Νόμοι του 1993 έως 2022. |
|  |  |
| Τροποποίηση του άρθρου 3 του βασικού νόμου. | 2. Το άρθρο 3 του βασικού νόμου τροποποιείται με την αντικατάσταση του εδαφίου (2) αυτού, με το ακόλουθο εδάφιο: |
|  |  |
|  | «(2) Ο Υπουργός Παιδείας, Πολιτισμού, Αθλητισμού και Νεολαίας έχει εξουσία να επιτρέπει εξαίρεση από την υποχρεωτική φοίτηση ενός παιδιού, εφόσον ικανοποιηθεί ότι συντρέχουν ειδικοί και σοβαροί προς τούτο λόγοι: |
|  |  |
|  | Νοείται ότι, ο εν λόγω υπουργός δεν έχει εξουσία να επιτρέπει σε παιδί με ηλικία μικρότερη από την κατώτατη ηλικία εισδοχής, όπως αυτή ορίζεται εκάστοτε από το Υπουργικό Συμβούλιο, να φοιτήσει στην προδημοτική τάξη και το δημοτικό σχολείο.». |

Αρ. Φακ. 23.01.063.068-2022

ΚΣ/ΜΕ